след разгласяването на временните мерки. Тези вносители също така заявиха, че Комисията не е взела предвид всички съответни разлики в разходите, които са необходими за сравнението на цените. Един производител износител заяви, че корекцията на нормалната стойност в размер на 2,3 % е твърде ниска в сравнение с неговите собствени разходи във връзка с операциите по създаване на търговска марка.
 (67)
 Комисията е обяснила достатъчно добре източника на тази корекция в съображение 61 и отбелязва, че за целите на корекцията могат да се вземат предвид единствено разходите, свързани с операциите на вносителя собственик на търговска марка, които допълват операциите на стандартен вносител.
 (68)
 Що се отнася до твърдението, че Комисията е трябвало вместо това да използва данните от двамата несвързани вносители, Комисията отбеляза следното: тя отбелязва, че и преди като източник за такива корекции са използвани данни от промишлеността на Съюза — в процедурата относно някои чугунени изделия с произход от КНР (10), но Комисията е използвала и данни от несвързани вносители, например в процедурата относно някои обувки с горна част от кожа с произход от КНР и Виетнам (11). В този случай Комисията счете за подходящо да използва данните от производителите от Съюза, които са извършили разходи, свързани със създаването на търговска марка.
 (69)
 Първо, като използва данни от производителите от Съюза, Комисията беше в състояние да събере пълен набор от данни от всички производители. Поради това използваните данни са по-представителни, отколкото тези от двама несвързани вносители.
 (70)
 Второ, Комисията не е проверила наборите от данни, предоставени от двамата несвързани вносители, като причината е, че данните са представени след провеждането на контролните посещения. За разлика от това данните от производителите от Съюза са били щателно проверени.
 (71)
 Комисията отбелязва в допълнение, че предвид факта, че данните от промишлеността на Съюз са използвани за изчисляване на нормалната стойност, както и за изчисляване на невредоносната цена, използването на данни от същите дружества води до по-голяма съгласуваност.
 (72)
 След окончателното разгласяване Giant поиска спрямо част от продажбите на групата да се приложи корекция на разходите за НИРД и проектиране в размер на 2,3 % в случаите, когато тези дейности са предоставени от неин клиент, а именно вносителя собственик на търговска марка. Тази корекция беше предоставена, което доведе до намаление на дъмпинговия марж на групата с 1,2 процентни пункта. Резултатът беше разгласен и по него не бяха представени допълнителни коментари.
 (73)
 Трима китайски производители износители повториха твърдението, отправено преди разгласяването на временните мерки, изложено в съображения 118 — 122 от регламента за временните мерки, че КНП, използван от Комисията през целия период на разследването, следва да бъде разширен, за да включи други елементи.
 (74)
 Тези трима китайски производители износители не са представили никаква нова информация, която да позволи повторно разглеждане на твърдението. Следователно констатациите, изложени в съображения 121 — 122 от регламента за временните мерки, се потвърждават.
 (75)
 След окончателното разгласяване тези трима китайски производители износители повториха същото твърдение, без да представят никаква нова информация. Противно на аргументите, представени в техните последни коментари, Комисията внимателно разгледа доказателствата, предоставени от включените в извадката китайски